L'Alcalde de Sagunt advoca per la necessitat de crear la Mancomunitat del Camp de Morvedre
29 de novembre 2016

![](/media/1todwwq5/49_img_2670.jpg)  

L'alcalde de Sagunt, Quico Fernández, ha defensat junt els representants dels ajuntaments de la comarca la creació de la Mancomunitat del Camp de Morvedre “**per a poder gestionar l'aigua i possibilitar la gestió d'altres serveis com són el turisme, l'ocupació i altres que en un futur puguen sorgir**” i així “**saldar un deute històric reclamat des de fa 25 anys**”. Fernández ha insistit sobre este assumpte ja que fins al moment “**s'estan gestionant serveis des de l'ajuntament de Sagunt per no haver-hi una institució que represente a tots els municipis de la comarca**”.

  
En la reunió mantinguda relacionada amb el projecte de conveni amb el Patronat de Turisme de la Diputació i amb l'Agència Valenciana de Turisme, ha suposat la inversió d'un milió d'euros en tres anys per a establir productes turístics a nivell comarcal. Fernández ha explicat que “**ha arribat el moment de tenir projectes de caràcter turístic que posen en valor la nostra comarca i que retroalimenten de recursos a tots els municipis**”. Com ja s'ha fet en altres comarques “**és hora de fer-ho en el Camp de Morvedre i ho anem a fer durant aquesta legislatura**” ha afegit.

  
“**És una gran oportunitat i hem d'establir un protocol per a formar una sèrie de projectes i valorar-los i així poder signar al més prompte possible el conveni per a executar-ho en 2017**”, ha insistit Fernández, que a més ha recalcat que l'ajuntament de Sagunt “**ja ha fet una reserva de 70.000 euros en el pressupost de 2017**” per al projecte.

  
Per a la delegada de Turisme, María Giménez, “**amb este pla pretenem entre totes i tots fer comarca, desenvolupant un protocol comú o acord d'intencions fins al 2019**” i “**per a açò, es treballarà de forma coordinada amb tots els municipis, per a establir línies que potencien rutes, monuments i elements definitoris de cada localitat**”.

  
Durant la reunió mantinguda amb el consorci per a la gestió del metre cúbic també s'ha posat de manifest, entre altres coses, la necessitat de transformar el consorci en una mancomunitat ja que, en paraules de l'alcalde, “**no té sentit que dins del consorci hi haja una representació de la Generalitat o de la Confederació Hidrogràfica del Xúquer**”. En aquest sentit, Fernández ha afegit que “**la figura de la Mancomunitat de serveis és molt més adequada**” i així “**resoldrem un deute pendent de tots els partits polítics i els municipis de la comarca**”.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-advoca-per-la-necessitat-de-crear-la-mancomunitat-del-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-advoca-per-la-necessitat-de-crear-la-mancomunitat-del-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-advoca-per-la-necessitat-de-crear-la-mancomunitat-del-camp-de-morvedre/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-advoca-per-la-necessitat-de-crear-la-mancomunitat-del-camp-de-morvedre/)